**Víctor Lidio Jara Martínez** (født 28. september 1932 i Chillán Viejo, sør for Santiago de Chile, drept 15. september 1973 i Santiago) var en chilensk pedagog, teaterdirektør, poet, visesanger og politisk aktivist. Han var fremtredende i den chilenske «*Nueva canción*-bevegelsen» (norsk: «ny sang-bevegelsen») som var markant under den sosialistiske regjeringen til Salvador Allende. Han ble myrdet på tragisk og brutalt vis kort tid etter det chilenske kuppet i 1973, noe som førte til at Jara og hans musikk ble et symbol for kampen mot militær undertrykkelse og urettferdighet i Latin-Amerika.

Liv og virke
------------

### Bakgrunn

Victor Jaras foreldre Manuel Jara og Amanda Martínez var fattige bønder. Moren var sangerinne. 15 år gammel gikk han ut av skolen for å lese til prest, men ga opp studiene for ett års militærtjeneste. Deretter gikk han på teaterstudier ved Chiles universitet og begynte å arbeide som regissør.

Han meldte seg også inn i det chilenske kommunistparti.

### Musiker

Victor Jara var sterkt preget av chilensk og annen latinamerikansk folklore, samt artister som Violeta Parra og Atahualpa Yupanqui (1908-92), og poeten Pablo Neruda. Han lanserte sitt første album i 1966, og i 1970 sluttet han på teateret og satset fullt på musikken. Han støttet Allendes presidentvalgkamp *Unidad Popular*, deltok i frivillig arbeide og holdt en del gratiskonserter.

Poeten, sangeren og aktivisten Víctor Jaras grav på hovedkirkegården i Santiago i Chile.
Jara ble arrestert av militære styrker på universitetet i Santiago dagen etter kuppet i Chile, bare 14 dager før han fylte 41 år. Sammen med flere tusen andre ble han innesperret på det store stadion *Estadio Chile*, der han ble gjenkjent av en offiser. Noen vitner mener at Jaras fingre ble knust med geværkolber, andre at det ble brukt en øks til å ødelegge hendene hans - før «*offiserene mine moret seg med å sette en revolver mot hodet hans og leke russisk rulett*», forklarte José Antionio Paredes i retten i 2009. Etter at Jara var skutt i tinningen, fikk en annen soldat beskjed om å «skyte ham til det ugjenkjennelige», og skjøt ham 44 ganger med en maskinpistol. *Estadio Chile* var i 2009 omdøpt til *Victor Jara Stadion*.

Jaras kone har sagt liket ble kastet på gaten og senere funnet på et likhus sammen med mange andre døde. Regimet i Chile ville ikke at Jara skulle bli en martyr og beordret at alle *mastertape'*ne til innspillingene hans skulle ødelegges.

Drapsmennene, ni pensjonerte offiserer, ble første gang domfelt sommeren 2018. Seks ble dømt til 25 år for bortføring og drap på både Jara og Littré Quiroga som ble funnet drept like ved Jara. Den syvende fikk åtte år for medvirkning. Dommene er anket flere ganger, og drapsmennene var frifot frem til august 2023 da Chiles høyesterett avgjorde at dommene er endelige og skal sones i fengsel.

Víctor Jara var en viktig inspirasjonskilde for en rekke skandinaviske visesangere i 1970-årene. I 1977 gav Cornelis Vreeswijk ut en plate med sanger av Víctor Jara, omdiktet til svensk. Lillebjørn Nilsen har både skrevet minnesangen *Victor Jara*, og bl.a. gjendiktet Jaras sang *Luchín*.

The Clash hentet inspirasjon fra Jara til «Washington Bullets» og U2 til «One Tree Hill» på *The Joshua Tree*. Bruce Springsteen holdt i 2013 en konsert i Santiago til minne om Jara, 40 år etter hans død.

Referanser
----------

1. 1 2   Gemeinsame Normdatei, besøkt 26. april 2014[Hentet fra Wikidata]
2. ↑   CineChile, oppført som Víctor Jara M. CineChile filmmaker ID victor-jara-m[Hentet fra Wikidata]
3. ↑   Store norske leksikon, oppført som Victor Jara, Store norske leksikon-ID Victor\_Jara[Hentet fra Wikidata]
4. 1 2   filmportal.de, Filmportal-ID 7b1404c41ca441d39a0edf6503948d26, besøkt 9. oktober 2017[Hentet fra Wikidata]
5. ↑   Find a Grave, oppført som Victor Jara, Find a Grave 7943947, besøkt 9. oktober 2017[Hentet fra Wikidata]
6. ↑   Social Networks and Archival Context, SNAC Ark-ID w6pm5t76, besøkt 9. oktober 2017[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   interactivos.museodelamemoria.cl[Hentet fra Wikidata]
9. ↑  Adam Augustyn: «Victor Jara», *Britannica*
10. ↑  Atahualpa Yupanqui, IMDb
11. ↑  Henrettelsen av Jara
12. ↑  Jon Magnus: «Myrdet i russisk rulett», *Verdens Gang* 26. juni 2009
13. ↑  Artikkel fra BBC Lest: 15. desember 2008
14. ↑  Naomi Klein: *The Shock Doctrine*, Penguin, London, ISBN 978-1-846-14028-0 side 105
15. ↑  Pascale Bonnefoy: Jara og Quiroga, *The condor years*
16. ↑  «Ni pensjonerte offiserer dømt», NTB 4. juli 2018
17. ↑  «Jaras drapsmenn må i fengsel», *Bergens Tidende* 30. august 2023
18. ↑  Thomas Leatham: *Jara: The man who folked himself to death*, 6. januar 2023
19. ↑  «Manifesto», *E Street Shuffle*

Eksterne lenker
---------------

* Offisielt nettsted Rediger på Wikidata

* (en) Victor Jara – kategori av bilder, video eller lyd på Commons Rediger på Wikidata

* (en) Víctor Jara – galleri av bilder, video eller lyd på Commons Rediger på Wikidata
* (en) Víctor Jara på Internet Movie Database Rediger på Wikidata

* (en) Víctor Jara hos The Movie Database Rediger på Wikidata
* (en) Víctor Jara på Discogs Rediger på Wikidata

* (en) Víctor Jara på MusicBrainz Rediger på Wikidata

* (en) Víctor Jara på Songkick Rediger på Wikidata

* (en) Víctor Jara på Last.fm Rediger på Wikidata

* (en) Víctor Jara på AllMusic Rediger på Wikidata
* (spansk) Uoffisiell hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** MusicBrainz **·** Discogs **·** AllMusic
 |